Paranoid (pieseň)

„Paranoid“ je titulná pieseň skupiny Black Sabbath z albumu Paranoid, ktorý vyšiel v roku 1970. Bola nahratá iba ako doplnok k albumu, ale nakoniec sa z nej stala titulná a zároveň jedna z najznámejších piesní skupiny. Pôvodný názov albumu mal byť War Pigs, no vydavateľ sa rozhodol zamedziť riziku negatívnych reakcií zo strany zástancov vojny vo Vietname a zmenil titul podľa názvu tejto skladby. 

Pieseň Paranoid je na skupinu Black Sabbath neobvykle krátka a rýchla. Vydaný singel trval menej ako 3 minúty, čo bola dĺžka vhodná pre prehrávanie v hlavných vysielacích časoch komerčných rozhlasových staníc. Singel vyšiel v júli 1970 a v rebríčkoch Spojeného kráľovstva dosiahol štvrtú priečku.

Túto skladbu s obľubou spieval Ozzy Osbourne aj v období svojej sólovej kariéry, koncertnú verziu skladby nahratú s Randy Rhoadsom (koncertný album Tribute) vydal aj na svojom výberovom albume The Essential Ozzy Osbourne.

Televízny kanál VH1 zaradil skladbu „Paranoid“ na 34. miesto v rebríčku Greatest Metal Songs "VH1 40 Greatest Metal Songs", 1-4 May 2006, VH1 Channel, reported by VH1.com; last accessed September 10, 2006.. V marci 2005 časopis Q magazine umiestnil túto pieseň na 11 miesto v jeho hodnotení 100 najveľkolepejších gitarových nahrávok. V časopise Rolling Stone sa umiestnila na 250. mieste v zozname 500 najlepších skladieb všetkých čias. Skladba bola umiestnená na prvú pozíciu v knihe "The Top 500 Heavy Metal Songs Of All Time". Zoznam bol výsledkom spočítaných hlasov takmer 18 000 fanúšikov heavy metalového žánru."The Top 500 Heavy Metal Songs Of All Time"..

 Coververzie skladby 
 The Dickies (1979)
 Megadeth na albumoch Nativity in Black a Hidden Treasures 
 Type O Negative albumThe Origin of the Feces.
 Eighth Deadly Sin na ich prvom EP Darker Than Black
 Mötley Crüe
 Mystic Prophecy album Satanic Curses
 Sopor Aeternus
 Silverchair
 3rd Strike
 Quo Vadis
 Rage
 Ruder Than You na albume Horny For Ska
 Queens of the Stone Age hrali coveverziu skladby na rockovom koncerte pre televíziu VH1 v roku 2007.
 Master (Russian band)
 Big Country
 The Resin
 Pantera
 Rekuiem

 Referencie 

Kategória:Piesne Black Sabbath
Kategória:Piesne z 1970
Kategória:Single Black Sabbath
Kategória:Single z 1970